**Precizări**

 Concursul de chimie Raluca Ripan, etapa judeţeană, va avea loc în data de 05 mai 2018, începând cu ora 9.00, la Școala Gimnazială Mihai Viteazu Călărași.

* Comisia de organizare şi desfăşurare a olimpiadei este convocată pentru ora 8.00
* Profesorii asistenţi vor fi instruiţi la ora 8.15.
* Profesorii evaluatori vor fi prezenţi la Școala Gimnazială Mihai Viteazu Călărași la ora 12.00.
* Elevii vor fi prezenţi în sală la ora 8.30
* Durata probei va fi de 3 ore,
* Răspunsurile/ rezolvările pentru fiecare problemă vor fi redactate pe foi tipizate separate, semnate şi secretizate individual.
* Rezultatele evaluării vor fi afișate la avizierul și pe site-ul unității școlare începând cu ora 18.00.

Contestaţiile se pot depune la secretariatul unității școlare luni, 07 mai 2018, între orele 9.00-14.00 .

 Nu se pot depun contestaţii decât pentru propria lucrare.

 În urma rezolvării contestaţiei, punctajul iniţial al problemei/ lucrării poate fi mărit sau micşorat. Modificarea punctajului în urma admiterii contestaţiei se face astfel:

* dacă punctajul acordat iniţial este mai mic de 90 puncte: punctajul acordat în urma recorectării devine definitiv, dacă diferă cu cel puţin un punct faţă de punctajul iniţial. În cazul în care diferenţa dintre punctajul iniţial şi cel acordat la recorectare este mai mică decât 1 punct, punctajul iniţial devine definitiv;
* dacă punctajul acordat iniţial este cel puţin egal cu 9,00 dar mai mic decât 95 puncte: punctajul acordat în urma recorectării devine definitiv, dacă diferă cu cel puţin 0,50 puncte faţă de punctajul iniţial în caz contrar, punctajul iniţial devine definitiv;
* dacă punctajul acordat iniţial este mai mare sau egal cu 95 punctajul acordat în urma recorectării devine definitiv.

Punctajul stabilit ca punctaj final în urma etapei de rezolvare a contestaţiilor reprezintă punctajul acordat problemei/ lucrării şi nu mai poate fi modificat ulterior.

 Marți 08 mai 2018, începând cu ora 13.00 se vor afişa rezultatele finale după contestaţii pe site-ul **isj-cl.ro.**

Inspector şcolar ,

prof. Silvia Toza



 **Criterii de calificare -**faza naţională

 Concursul de chimie Raluca Ripan 2018

Pe baza clasamentului valoric al performanţei lotului olimpic al judeţului Călărași în sesiunea 2018, MEN a acordat judeţului Călărași **2 locuri**.Pentru ocuparea acestora, în conformitate cu Metodologia cadru de organizare şi desfăşurare a competiţiilor şcolare, aprobată prin ordin al Ministrului Educaţiei, Cercetării, Tineretului şi Sportului Nr. 3035/10.01.2012, Comisia de organizare şi evaluare pentru etapa județeană a Concursul de chimie Raluca Ripan, a decis :

* se califică la faza națională, în ordinea mediilor, elevii care obțin minim 40 de puncte, din punctajul maxim posibil, conform baremului;

Inspector şcolar,

Prof. Toza Silvia



**Criterii de premiere**

 La etapa judeţeană, a Concursului de chimie, se vor acorda premii şi menţiuni elevilor participanţi , în funcţie de punctajul ponderat, obţinut de fiecare elev. Punctajul ponderat se calculează ca procent al punctajului obţinut, din punctajul de referinţă la clasa respectivă.

 Punctajul de referinţă se calculează pe fiecare clasă în parte, ca media punctajelor obţinute de primii 3 elevi participanţi la clasa respectivă, cu condiţia ca aceştia să obțină peste 50% din punctajul maxim acordat, conform baremului. Dacă la o clasă nici un elev nu a obţinut minim 50% din punctajul maxim acordat la clasa respectivă, punctajul de referinţă (pentru calculul punctajului ponderat) se consideră 50 puncte.

 Punctajul ponderat Premiul acordat

 Mai mare sau egal cu 90% Premiul I

 Mai mare sau egal cu 80% dar mai mic decât 90% Premiul II

 Mai mare sau egal cu 70% dar mai mic decât 80% Premiul III

 Mai mare sau egal cu 60% dar mai mic decât 70% Menţiune

 Inspector școlar,

 prof. Silvia Toza

